stanford-oval/wikipedia huggingface dataset:
הדרך (סרט, 2009)
צוות השחקנים

ויגו מורטנסן – מגלם את האב, אדם נחוש המנסה להגן על בנו בכל מחיר.
קודי סמית-מקפי – מגלם את הבן, ילד תמים המחפש תקווה בעולם ההרוס.
שרליז ת'רון – מגלמת את האם, המופיעה בזיכרונותיו של האב.
רוברט דובאל – המגלם אדם זקן שפוגשים בדרך.
גאי פירס –מגלם אדם נוסף שהם נתקלים בו במסעם.
ביקורות

הסרט זכה לביקורות חיוביות. באתר Rotten Tomatoes, הסרט מחזיק בציון של 74% על סמך 214 ביקורות. ב-Metacritic, הציון הממוצע הוא 64 מתוך 100, בהתבסס על 33 ביקורות. מבקרים שיבחו את המשחק של מורטנסן והאווירה הקודרת שהצליח ליצור.
יאיר רוה מהבלוג "סינמסקופ" כתב שהסרט הוא "אחד הסרטים המדכאים ביותר שהגיעו למסכינו בעת האחרונה", אך גם "מרתק". הוא הוסיף שהסרט מהורהר, פיוטי ועמוק, ומציג את העולם הפוסט-אפוקליפטי בצורה מצמררת ומעוררת מחשבה.
באתר "אידיבי" נכתב שהסרט הוא "דרמה מרתקת ומטלטלת" עם "משחק מצוין של ויגו מורטנסן".
הערות שוליים

↑  "NME". NME.com. 11 בנובמבר 2009. נבדק ב-4 בפברואר 2010. {{cite web}}:  (עזרה)
↑  "The Road Delayed... Yet Again". ScreenRant.com. אורכב מ-המקור ב-12 בספטמבר 2009. נבדק ב-10 בספטמבר 2009. {{cite web}}:  (עזרה)
↑  "הדרך", ביקורת - סינמסקופסינמסקופ, באתר סינמסקופ - בלוג הקולנוע של יאיר רוה. ביקורות סרטים, חדשות וטבלת המבקרים, ‏2011-02-11
↑  הדרך (2009), באתר אידיבי
| --- | --- |
בקרת זהויות :  GND: 7698104-6  LCCN: no2010129920  MusicBrainz release group: 408ff3d2-5089-4fe6-8b57-77bf32856467   WorldCat (עם LCCN): no2010-129920
הרץ במבוך: מבחני הכווייה

| --- | --- |

כרזת הסרט בעברית
 מבוסס על:  "מבחני הכווייה" מאת ג'יימס דשנר
 בימוי:  וס בול 
 הופק בידי:  אלן גולדסמיט-ויין ויק גודפרי מרטי בווהן לי סטולמן ג'ו הארטוויק ג'וניור
 תסריט:  ט.ס נוולין 
 עריכה:  דון זימרמן 
 שחקנים ראשיים:  דילן או'בריאן תומאס סאנגסטר קאיה סקודלריו ג'יאנקרלו אספוזיטו קי הונג לי פטרישה קלארקסון איידן גילן ברי פפר לילי טיילור ג'ייקוב לופלנד
 מוזיקה:  ג'ון פסנו 
 צילום:  גיולה פדוס 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  20th Century Fox
 שיטת הפצה:  וידאו על פי דרישה 
 הקרנת בכורה:  ארצות הברית 18 בספטמבר 2015 ישראל 17 בספטמבר 2015
 משך הקרנה:  131 דק' 
 שפת הסרט:  אנגלית 
 סוגה:  מתח/מדע בדיוני
 מקום התרחשות:  ניו מקסיקו 
 תקציב:  61,000,000$
 הכנסות:  312,300,000$
 הכנסות באתר מוג'ו:   mazerunner2
 סרט קודם:  הרץ במבוך
 סרט הבא:  הרץ במבוך: תרופת המוות
 mazerunnermovies.com
 דף הסרט ב־IMDb
 
הרץ במבוך: מבחני הכווייה (באנגלית: Maze Runner: The Scorch Trials) הוא סרט פעולה ומדע בדיוני אמריקאי בבימויו של ווס בול שיצא בספטמבר 2015. הסרט מבוסס על הרומן של ג'יימס דשנר, מבחני הכווייה, ומהווה סרט המשך לסרט "הרץ במבוך" שיצא בשנת 2014, ואחריו בסדרה הסרט הרץ במבוך: תרופת המוות שיצא בשנת 2018.
עלילת הסרט מתרחשת מיד בסוף הסרט הראשון כאשר תומאס וחבריו "הקורחים" בורחים מארגון נתע"ב (ניסוי תחום-הרג: עולם בסכנה), תוך התמודדות עם הסכנות שבכווייה, אזור שומם מלא במכשולים מסוכנים. הצילומים החלו באלבקרקי, ניו מקסיקו ב-27 באוקטובר 2014 והסתיימו באופו רשמי ב-27 בינואר 2015.
שחקנים

דילן או'בריאן - תומאס
קאיה סקודלריו - תרזה
תומאס סאנגסטר - ניוט
דקסטר דרדן - מחבת
נטלי עמנואל - הרייט
ג'יאנקרלו אספוזיטו - ז'ורז'ה
אלכסנדר פלורס - וינסטון
איידן גילן - ג'נסון
קי הונג לי - מינהו
ג'ייקוב לופלנד - אריס
ברי פפר - וינס
רוזה סלזאר - ברנדה
לילי טיילור - מרי קופר
אלן טודיק - מרקוס
פטרישה קלארקסון - אוה פייג'
הפקה > טרום הפקה

ב-13 באוקטובר 2013, כמעט שנה לפני שחרורו של הרץ במבוך, דווח כי 20th Century Fox התחילו לעבוד על מבחני הכווייה. נחשף גם כי ט.ס נוולין, שעבד לאחרונה על ארבעה מופלאים, יכתוב את התסריט לסרט, לצד הבמאי ווס בול שיפקח על התסריט של נוולין.
הפיתוח המוקדם של הסרט הראה כי 20th Century Fox הייתה בטוחה בהצלחה של הסרט הראשון בסדרה. ב-19 בנובמבר 2014 אושר כי ג'ון פסנו יחזור להלחין את הפסקול לסרט. המעצב קן ברתלמי חזר לעצב את "הקראנק" עבור הסרט.
הפקה > ליהוק

ב-26 בספטמבר 2014, איידן גילן לוהק לתפקיד ג'נסון, הידוע גם בתור "איש העכבר". ב-30 בספטמבר לוהקה רוזה סלזאר כברנדה. בימים שלאחר מכן כוכב הסרט Mud, ג'ייקוב לופלנד וג'יאנקרלו אספוזיטו הצטרפו לצוות השחקנים של הסרט, בתפקיד אריס ג'ונס וז'ורז'ה, בהתאמה. נטלי עמנואל לוהקה כהרייט, אחת המנהיגות של קבוצה B, ב-22 באוקטובר 2014, וקתרין מקנמרה לוהקה כמנהיגה השנייה ב-22 בדצמבר. ב-3 בנובמבר נוספו שני שחקנים נוספים, לילי טיילור בתור מרי קופר, "רופאה שעוזרת לתומאס ולקורחים", וברי פפר בתפקיד וינס, "שורד שהוא אחד החיילים האחרונים שנשארו ביחידה האגדית שנקראת ימין הצדק".
הפקה > צילומים

ב-25 ביולי 2014 בול פרסם בכנס קומיק-קון כי חברת ההפקה רוצה לצלם את הסרט בסתיו 2014, בתקווה שהסרט הראשון בסדרה יצליח כשיגיע לבתי הקולנוע באותו זמן.
ב-31 באוגוסט 2014 בול פרסם כי הם נמצאים "בערך תשעה שבועות מצילומים". הוא גם חשף כי "אנחנו בניו מקסיקו עכשיו. יש לנו צוות ובמות. אנו מתקרבים במהירות לשלב הצילומים. הסטים נבנים. הרבה מהצוות חוזר. רוב צוות השחקנים חוזר, למעט אלה שנהרגו (בסרט הראשון). התסריט ממש מתקדם". שבוע לאחר מכן בול סיפר ל-BuzzFeed כי "יש לנו במות, יש לנו צוות שמגיע, דילן (או'בריאן) יחזור בעוד כמה שבועות, אנחנו בונים סטים, והתסריט נכתב. זה קצת כמו מרוץ הפעם בגלל שאנחנו אופטימיים זהירים, אבל אנחנו נרגשים שאנחנו עומדים לעשות משהו הרבה יותר מתוחכם, הרבה יותר בוגר יותר, ובאמת להגדיר כאן סאגה".
שלב הצילומים החל ב-27 באוקטובר 2014 בתוך ובאזור אלבקרקי, ניו מקסיקו. הצילומים הסתיימו ב-27 בינואר 2015, 94 ימים לאחר שהתחילו.
הפקה > פסקול

פסקול הסרט פורסם ב-11 בספטמבר 2015 בהלחנתו של ג'ון פסנו.
הפצה

ב-31 באוגוסט 2014 בול חשף כי הוא מקווה ש"הסרט יצא תוך שנה". ב-21 בספטמבר 2014 פורסם כי הסרט ישוחרר ב-18 בספטמבר 2015 בארצות הברית.
הפצה > שיווק

בכנס קומיק-קון 2014 בסן דייגו בול שחרר הצצה ראשונה לסט של הסרט. שש תמונות נוספות שוחררו ב-11 במרץ 2015.
הטריילר הרשמי הראשון לסרט שוחרר ב-23 באפריל 2015 בסינמה-קון של 20th Century Fox. עם זאת, הטריילר לא שוחרר באינטרנט באותו זמן, אבל טיזר באורך של דקה ו-44 שניות יצא בהקרנת בכורה לפני הסרט פיץ' פרפקט 2 במאי 2015. הטריילר שוחרר באופן ציבורי ב-19 במאי 2015. רק ב-10 ביולי 2015 שוחררה הצצה בת 30 דקות בכנס קומיק-קון.
הפצה > מדיה ביתית

מבחני הכווייה שוחרר לצפייה ביתית ב-Blu-ray וב-DVD ב-15 בדצמבר 2015.
ביקורות והכנסות > Box office

הרץ במבוך: מבחני הכווייה גרף 81.7 מיליון דולר באמריקה הצפונית ו-230.6 מיליון דולר ברחבי העולם, בסך הכל 312.3 מיליון דולר ברחבי העולם לעומת תקציב של 61 מיליון דולר.
ביקורות והכנסות > Box office > אמריקה הצפונית

בארצות הברית וקנדה הסרט שוחרר לצד הסרטים Black Mass ו-Captive וגרף 34–36 מיליון דולר בסוף השבוע הראשון. הסרט הרוויח 1.7 מיליון דולר בהקרנות הערב המאוחרות - 55% יותר מהסרט הראשון שהרוויח 1.1 מיליון דולר - מ-2,900 בתי קולנוע ולפי הערכות, כ-11 מיליון דולר ביום הפתיחה שלו, מספר נמוך יותר מיום הפתיחה של הסרט הקודם. הסרט סיים את סוף השבוע עם רווח של 30.3 מיליון דולר מ-3,796 בתי קולנוע, נמוך ב-7% מ-32.5 מיליון דולר בסוף השבוע הפותח של הסרט הראשון. למרות זאת, הסרט הגיע למקום הראשון וגבר על המתחרה שלו, Black Mass. הסרט הסתמך על קהלים צעירים יחסית, עם 65% מהקהל מתחת לגיל 25 ונשים שהיוו 53% מקוני הכרטיסים. בנוסף, ראוי לציון כי לאולפני פוקס לא היו מסכי IMAX כמו שהיו להם בסרט הראשון, כפי שהם נתנו לסרט אוורסט, שקיבל הצצה ששוחררה למשך שבוע ב-IMAX ובפורמט למסכים גדולים. כן היו להם 270 מסכי PLF שגרפו 9% מסך ההכנסות. אתר Deadline דיווח כי אולפני פוקס מרוצים מהתוצאה בכל מקרה.
ביקורות והכנסות > Box office > מחוץ לאמריקה הצפונית

ברחבי העולם, מבחני הכווייה שוחרר ב-76 מדינות. הסרט שוחרר מחוץ לאמריקה הצפונית כשבוע לפני ארצות הברית והרוויח 26.7 מיליון דולר בשבוע הפתיחה שלו מ-21 שווקים וב-5,586 מסכים, הישג טוב יותר מהסרט הקודם. הוא הגיע למקום השני בבוקס אופיס העולמי, אחרי משימה בלתי אפשרית: אומת הנוכלים. בסוף השבוע השני שלו, הסרט התרחב ל-41 שווקים נוספים והרוויח סכום של 43.2 מיליון דולר מ-12,699 ב-66 שווקים, כאשר הוא הגיע למקום הראשון ב-34 מתוך 41 השווקים בנוסף להגעתו למקום הראשון בדירוגים של בוקס אופיס העולמי. בדרום קוריאה, הייתה לסרט הפתיחה הטובה ביותר של אולפני פוקס בשנת 2015, עם רווח של 7.2 מיליון דולר ב-804 מסכים. סכום זה גבוה ב-41% מרווח הפתיחה של הסרט הראשון. בצרפת הרוויח הסרט את הסכום הגבוה ביותר בפתיחה, עם רווח של 8.5 מיליון דולר, כשאחריה דרום קוריאה (7.2 מיליון דולר), רוסיה וחבר המדינות (5.2 מיליון דולר), הממלכה המאוחדת, אירלנד ומלטה (4.9 מיליון דולר) ומקסיקו (4.4 מיליון דולר). במונחים של רווח כולל, השוק הרווחי ביותר של הסרט מחוץ לארצות הברית היה צרפת (25 מיליון דולר) ולאחר מכן דרום קוריאה (19 מיליון דולר) והממלכה המאוחדת (13.2 מיליון דולר). הסרט שוחרר בסין, השוק האחרון שלו, ב-4 בנובמבר, שם הוא הרוויח סכום משוער של 19.77 מיליון דולר ב-4,945 בחמשת השבועות הראשונים (14.6 מיליון דולר בשלושה ימים), שהיו 60% יותר מהרווח של הסרט הראשון. הסרט הרוויח סכום כולל של 29.5 מיליון דולר בסין, מה שהפך אותה לשוק הגדול ביותר של הסרט בסופו של דבר.
ביקורות והכנסות > תגובות מבקרים

הרץ במבוך: מבחני הכווייה קיבל תגובות מעורבות ממבקרים. באתר האינטרנט Rotten Tomatoes, הסרט קיבל דירוג של 46%, בהתבסס על 136 תגובות, עם ציון ממוצע של 5.4/10. קונצנזוס המבקרים של האתר קבע כי: "הרץ במבוך: מבחני הכווייה הוא סרט המשך במחיר של סיפור, מהירות ומסתורין שהסרט המקורי הציע". אתר האינטרנט Metacritic נתן לסרט ציון של 43 מתוך 100, בהתבסס על 29 מבקרים, דבר המצביע על "תגובות מעורבות או ממוצעות". קהלים שנשאלו על ידי CinemaScore נתנו לסרט ציון "B+" מתוך סולם בין A+ ל-F.
הביקורות העיקריות על הסרט היו סביב הנרטיב שלו, במיוחד על השוני שלו מהספר המקורי, וחוסר בהתפתחות הדמויות. פורבס אמר כי הסרט סובל מ"תסמונת הסרט האמצעי", וטען שהוא לא מציע הקדמה או סוף. באתר TheWrap נטען כי "הסרט לא מציע הרבה עלילה או פיתוח דמויות". סטיבן קלי ממגזין הסרטים הבריטי טוטאל פילם אמר כי "מבחני הכווייה פותח בשאפתנות את עולמו בתוצאות מעורבות: פעילות מרתקת ותסריט בינוני". וולטר אדיגו מסן פרנסיסקו כרוניקל אמר על הסרט כי "יש הרבה ממתקים לעיניים, והקצב מהיר, אבל איכשהו הסרט לא מספיק".
עם זאת, מספר מבקרים ראו את הסרט כשיפור לעומת הסרט הקודם, תוך הדגשת קטעי האקשן והופעות האקשן שבו. ג'ון וויליאמס מהניו יורק טיימס כתב כי "המרדפים הרבים וההימלטויות בנס המגוחכות מציעים מינון מכובד של אדרנלין", ובריאן טרויט מעיתון USA Today אמר, "המתח, הפיתולים והאקשן של הרץ במבוך נותנים למעריצי הסרט מכל הגילאים הזדמנות לאמץ את הנער הנמלט הפנימי שלהם". רייפר גוזמן מעיתון Newsday אמר כי "זיכיון הנעורים הדיסטופי ממשיך לשחק קשוח, ועכשיו אפילו קשוח יותר, עם תוצאות משביעות רצון". בילג' אבירי, ממדור Vulture של מגזין ניו יורק, אמר כי "למעשה, מבחני הכווייה מפצה על האפוקליפסה המשעממת מהחלק הראשון על ידי הפיכה למעט משוגע בחלק השני".
ביקורות והכנסות > פרסים

| שנה | טקס | קטגוריה | מקבלי הפרס | תוצאה |
| --- | --- | --- | --- | --- |
| 2016 | פרס בחירת הקהל | סרט הפעולה האהוב | הרץ במבוך: מבחני הכווייה | מועמדות |
| 2016 | פרס בחירת הקהל | סרט הפנטזיה האהוב | הרץ במבוך: מבחני הכווייה | מועמדות |
| 2016 | פרסי בחירת הנוער 2016 | סרט פעולה | הרץ במבוך: מבחני הכווייה | מועמדות |
| 2016 | פרסי בחירת הנוער 2016 | שחקן בסרט פעולה | דילן או'בריאן | זכייה |
| 2016 | פרסי בחירת הנוער 2016 | שחקנית בסרט פעולה | קאיה סקודלריו | מועמדות |
| 2016 | פרסי בחירת הנוער 2016 | הכימיה הטובה ביותר | תומאס סאנגסטר ודילן או'בריאן | זכייה |
| 2016 | פרסי בחירת הנוער 2016 | הנבל הטוב ביותר | איידן גילן | מועמדות |
סרט המשך

במרץ 2015 פורסם כי נוולין, שהיה אחד מכותבי התסריט לסרט הראשון וכתב את התסריט לסרט השני, נקבע לעיבוד הספר השלישי, תרופת המוות, לסרט. בול אישר כי אם יחזור לביים את הסרט השלישי, הוא לא יפוצל לשני חלקים. ב-9 ביולי 2015 פורסם כי הצילומים צפויים להתחיל בפברואר 2016. ב-16 בספטמבר 2015 אושר כי בול יחזור לביים את הסרט השלישי.
הצילומים תוכננו להתחיל ב-14 במרץ 2016 בוונקובר, קולומביה הבריטית, קנדה. לאחר פציעה חמורה של השחקן דילן או'בריאן על סט הצילומים, הצילומים נדחו והתקיימו בין מרץ ליוני 2017 בדרום אפריקה לקראת שחרור הסרט ב-26 בינואר 2018.
ראסטי ג'יימס

| --- | --- |

כרזת הסרט בעברית
 מבוסס על:  Rumble Fish
 בימוי:  פרנסיס פורד קופולה 
 הופק בידי:  פרד רוס 
 תסריט:  ס"א הינטון, פרנסיס פורד קופולה
 עריכה:  ברי מלקין 
 שחקנים ראשיים:  מאט דילון   מיקי רורק   דיאן ליין   דניס הופר   דיאנה סקרוויד   ניקולס קייג'   כריס פן   סופיה קופולה   טום וייטס   לורנס פישבורן
 מוזיקה:  סטיוארט קופלנד 
 צילום:  סטיבן בורום 
 מדינה:  ארצות הברית 
 חברת הפקה:  American Zoetrope 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  1983
 משך הקרנה:  91 דק' 
 שפת הסרט:  אנגלית 
 סוגה:  סרט נעורים, סרט דרמה, סרט מבוסס יצירה ספרותית
 מקום התרחשות:  אוקלהומה 
 הכנסות באתר מוג'ו:   rumblefish
 www.rumblefishdvd.com
 דף הסרט ב־IMDb
 
ראסטי ג'יימס (באנגלית: Rumble Fish; בתעתיק: ראמבל פיש; בתרגום חופשי: דג קרב) הוא סרט דרמה אמריקאי משנת 1983 בבימויו של פרנסיס פורד קופולה. הסרט מבוסס על הרומן "Rumble Fish" מאת ס"א הינטון, שהייתה שותפה גם בכתיבת התסריט.
הסרט מתרכז במערכת היחסים בין מוטרסייקל בוי (מיקי רורק), מנהיג כנופיות נערץ לשעבר, המבקש לחיות חיים שלווים יותר, לבין אחיו הצעיר, ראסטי ג'יימס (מאט דילון) מתבגר ששואף להיות מאיים כמו אחיו.
סקירה כללית

קופולה כתב את התסריט לסרט עם הינטון בימים החופשיים בעת צילומי הסרט "נערי הכרך" (עיבוד לרומן "נערי הכרך", גם הוא מאת הינטון). קופלה יצר את שני הסרטים במקביל, ונעזר ברבים מהשחקנים ומאנשי הצוות שעבדו איתו בסרט נערי הכרך.
הסרט ידוע בשל הסגנון האוונגרדי שלו, שמשלב אווירה של סרט אפל. הסרט צולם על גבי פילם שחור-לבן בחשיפה גבוהה. בסרט משולבים הרמזים לקולנוע הגל הצרפתי החדש ולאקספרסיוניזם גרמני. הסרט מכיל פסקול ניסיוני שהלחין סטיוארט קופלנד (מתופף הפוליס) שהשתמשה עבורו במוסינק, שהיה כלי חדש באותה תקופה.
עלילה

פרק זה לוקה בחסר. אנא תרמו לוויקיפדיה ו.
שחקנים

מאט דילון - ראסטי ג'יימס
מיקי רורק - מוטורסייקל בוי
דיאן ליין - פטי
דניס הופר - אבא
דיאנה סקרוויד - קסנדרה
וינסנט ספנו - סטיב
ניקולס קייג' - סמוקי
כריס פן - בי.ג'יי ג'קסון
סופיה קופולה - דונה
טום וייטס - בני
לורנס פישבורן - מידג'ט
גלן ויטרו - ביף וילקוס
ויליאם סמית - השוטר פטרסון
הערות שוליים

↑  The 1980s device is not to be confused with the 21st-century music licensing company of the same name. "Stewart Copeland interview excerpt,". Rock World magazine. במאי 1984. אורכב מ-המקור ב-2018-10-04. נבדק ב-4 במרץ 2013. {{cite web}}:  (עזרה)
| --- | --- |
בקרת זהויות :  BnF: cb14294062f (data)  GND: 7539311-6  SUDOC: 178249602  VIAF: 192613458   WorldCat (עם VIAF): 192613458
טרפן (סוס)

| טרפן |
| --- | --- |
 התמונה היחידה של טרפן, צולמה ב-1884
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: סוס
מין:: סוס רמכי
תת־מין:: טרפן
שם מדעי
 Equus ferus ferus ‏בודארט, 1785

טרפָּן (שם מדעי: Equus ferus ferus) הוא תת-מין של סוס רמכי, נקרא גם בשם סוס הבר האירואסיאתי. 
הטרפן הופיע כבר בציורי המערות של האדם הקדמון מלפני 15,000 שנה. 
הוא לא היה גדול מפוני שטלאנדי, פרוותו הייתה אפורה, רגליו מפוספסות וחוטמו היה מגושם. הוא נתגלה על ידי הרומאים בפלישתם לספרד ובעבר היה נפוץ במקומות רבים באירופה.
הטרפן האחרון נכחד ברוסיה בשנת 1909.
מקור השם "טארפן" או "טארפני" הוא בשפות הטורקיות (קירגיזית או קזחית), ומשמעותו היא "סוס פראי". הטארפן הוגדר כ-תת מין ייחודי על ידי הבוטנאי יוהאן פרידריך גמלין בשנת 1774, כאשר נצפה בסמוך לעיר וורונז' בדרום מערב רוסיה. מקובל לתאר שני תת-מינים של טרפן: טארפן היער וטארפן הערבה, אם כי נראה שיש הבדלים קלים בלבד בין שניהם. הפרט האחרון, שמת בשבי בשנת 1909, היה בגובה 145 ס"מ באזור הכתפיים, בעל רעמה דלילה, רגליים כהות, וסימנים ייחודיים על גופו, כדוגמת פסים על גבו ועל הכתף.
הערות שוליים

↑  Definition of TARPAN, www.merriam-webster.com (באנגלית)
ערך זה הוא קצרמרבנושא יונקים. אתם מוזמנים לתרום לוויקיפדיה ו.
פוקסיה (מערכת הפעלה)

| --- | --- |


 מפתח:  גוגל
 מודל קוד:  קוד פתוח
 מחזור חיים:  15 באוגוסט 2016 – הווה (8 שנים) 
 סוג גרעין:  מגנטה
 פותחה בשפות:  C++, Dart, Go, Rust, Python ו-C
 סוג רישיון:  רישיון BSD, רישיון MIT, רישיון אפאצ'י
 מצב עבודה:  בפיתוח
 פלטפורמות:  ARM 
 אתר אינטרנט:  https://fuchsia.dev/ 
 
פוקסיה (באנגלית: Fuchsia) היא מערכת הפעלה המפותחת על ידי חברת גוגל.
בניגוד למערכות אחרות מבית גוגל, כגון ChromeOS או אנדרואיד אשר מבוססות על ליבת לינוקס, פוקסיה מבוססת על מיקרו-ליבה בשם "זירקון" (Zircon, לשעבר "מגנטה" Magenta) היא כתובה בשפות: C++, Dart, Go, Rust, Python ו-C.
פוקסיה מיועדת לעבוד הן על טלפונים ניידים והן על מחשבים אישיים וגם על שעונים חכמים.
היסטוריה

באוגוסט 2016 דיווחו כלי תקשורת על קוד מסתורי שפורסם ב-GitHub שגילה כי גוגל מפתחת מערכת הפעלה חדשה בשם "פוקסיה". למרות שלא פורסמה הודעה רשמית, בחינה של הקוד הראתה כי ביכולתו לפעול על גבי כל המכשירים, כולל "מערכות מידע מקוונות למכוניות, למכשירים דוגמת רמזורים ושעונים דיגיטליים, וכלה בטלפונים חכמים, מחשבי לוח ומחשבים אישיים". הקוד שונה מאנדרואיד וממערכת ההפעלה Chrome OS בשל היותו מבוסס על ליבה חדשה בשם Magenta, ולא לינוקס.
במאי 2017 נכתב באתר Ars Technica על ממשק המשתמש החדש של פוקסיה כי שדרוג ממשק שורת הפקודה בחודש אוגוסט יחד עם היזם שכותב כי פוקסיה "זה לא צעצוע, זה לא פרויקט של 20%", וכי הפרויקט עדיין נמצא בפיתוח. בנוסף כלי תקשורת רבים כתבו על הקשרים ההדוקים לכאורה שמקיים הפרויקט עם אנדרואיד, והעלו השערות לפיהן פוקסיה עשוי להחליף את אנדרואיד, בצורה שתפתור בעיות במערכת זו.
בנובמבר 2017 נוצרה במערכת תמיכה ראשונית בשפת התכנות סוויפט.
בינואר 2018 פרסמה גוגל מדריך כיצד להפעיל את מערכת ההפעלה פוקסיה על מכשירי פיקסל מתוצרתה.
בינואר 2019 אושרה תמיכה ביישומונים לאנדרואיד, שנכללים בבסיס המערכת.
המערכת הושקה רשמית בסוף חודש מאי 2021.
הערות שוליים

↑  גיא לוי, גוגל עובדת על מערכת הפעלה חדשה, באתר ynet, 15 באוגוסט 2016
↑  "Google Is Building A New Operating System From Scratch: 'Fuschia'". Tom's Hardware. 2016-08-15. נבדק ב-2016-10-10.
↑  אילן גלר‏, הכירו את מערכת ההפעלה הסודית החדשה של גוגל, באתר וואלה, 16 באוגוסט 2016
↑  צבי קצבורג, פוקסיה של גוגל זורקת את Linux ובוחרת בליבה החדשה – Magenta, באתר אנשים ומחשבים, ‏10 במאי 2017
↑  דארל את'רינגטון, מערכת ההפעלה החדשה של גוגל "פוקסיה" יכולה לפעול על כל דבר, באתר TC
1 2  רון אמדאו, ל"פוקסיה" של גוגל יש ממשק משתמש חדש ופראי, באתר ars technica, ‏5 באוגוסט 2017
↑  חיים גרטנברג, למערכת ההפעלה החדשה של גוגל יש ממשק משתמש חדש, באתר The Verge, ‏8 במאי 2017
↑  קורבין דוונפורט, מערכת ההפעלה החדשה של גוגל מתפתחת עם עיצוב חדש, באתר Android Police, ‏8 במאי 2017
↑  הצצה ראשונה לכל Fuchsia OS של גוגל, באתר IB Computing, ‏19 בינואר 2018
↑  הוספת תמיכה של Fuchsia OS, ‏15 בנובמבר 2017
↑  כן, גוגל מריצה את פוקסיה OS על Pixelbooks: תירגעו, באתר Chrome Unboxed, ‏1 בינואר 2018
↑  עידן בן טובים, גוגל: ”לא בכל יום אנחנו משיקים מערכת הפעלה חדשה. היום זה היום”, 25 במאי 2021, אתר גיקטיים
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
כוחו של הכלב

| --- | --- |

כרזת הסרט
 מבוסס על:  "כוחו של הכלב" מאת תומאס סאבאג'
 בימוי:  ג'יין קמפיון 
 הופק בידי:  אמיל שרמן איאן קנינג רוג'ר פראפייר ג'יין קמפיון טניה סגצ'יאן
 תסריט:  ג'יין קמפיון 
 עריכה:  פיטר סקיברס
 שחקנים ראשיים:  בנדיקט קמברבאץ' קירסטן דנסט ג'סי פלמונס קודי סמית-מקפי תומאסין מקנזי ג'נבייב למון קית' קאראדין פרנסס קונרוי
 מוזיקה:  ג'וני גרינווד 
 צילום:  ארי וגנר 
 מדינה:  בריטניה בריטניה אוסטרליה אוסטרליה ארצות הברית ארצות הברית קנדה קנדה ניו זילנד ניו זילנד
 חברת הפקה:  New Zealand Film Commission BBC Film Cross City Films See-Saw Films Bad Girl Geek Max Films Brightstar
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  2 בספטמבר 2021 (פסטיבל הסרטים של ונציה) ארצות הברית 17 בנובמבר 2021 1 בדצמבר 2021 (הפצה בינלאומית)
 משך הקרנה:  136 דקות
 שפת הסרט:  אנגלית 
 סוגה:  דרמה
 פרסים:  פרס גלובוס הזהב לסרט הטוב ביותר - דרמה  פרס איגוד מבקרי הקולנוע של דאלאס-פורט וורת' לסרט הטוב ביותר  Dorian Award for Film of the Year 
 אתר רשמי
 דף הסרט ב־IMDb
 
כוחו של הכלב (באנגלית: The Power of the Dog) הוא סרט דרמה בינלאומי שנכתב ובוים על ידי ג'יין קמפיון, המבוסס על רומן באותו שם מאת תומאס סאבאג'. בסרט מככבים בנדיקט קמברבאץ', קירסטן דנסט, ג'סי פלמונס, קודי סמית-מקפי, תומאסין מקנזי, ג'נבייב למון, קית' קאראדין ופרנסס קונרוי.
הסרט עלה לאקרנים בבכורה עולמית במהלך פסטיבל הסרטים של ונציה ה-78 ב-2 בספטמבר 2021, ועלה לאקרנים בבתי קולנוע נבחרים ב-17 בנובמבר 2021, לפני שעלה לשידור והופץ בשירות הזרמת המדיה "נטפליקס" ב-1 בדצמבר 2021.
הסרט זכה בפרס גלובוס הזהב לסרט הטוב ביותר - דרמה בטקס פרסי גלובוס הזהב ה-79.
שם הסרט באנגלית מקביל לביטוי מתוך פסוק מתהילים כ"ב, שקוראת אחת הדמויות לקראת סוף הסרט. הפסוק במקורו העברי הוא: "הַצִּילָה מֵחֶרֶב נַפְשִׁי מִיַּד כֶּלֶב יְחִידָתִי".
תקציר העלילה

בשנת 1925 במונטנה, בעל חווה סדיסטי מתנכל לאלמנה צעירה ולבנה היחיד לאחר שהיא מתחתנת במפתיע עם אחיו ובאה לגור בחווה, אך מתחיל להשתנות לאחר שהוא עצמו מתחיל לחוות אהבה.
צוות השחקנים

בנדיקט קמברבאץ' – פיל ברבנק
קירסטן דנסט – רוז גורדון
ג'סי פלמונס – ג'ורג' ברבנק
קודי סמית-מקפי – פיטר
תומאסין מקנזי – לולה
ג'נבייב למון
קית' קאראדין – המושל אדוארד
פרנסס קונרוי – אישה זקנה
פיטר קרול – ג'נט הזקן
אדם ביץ' – אדוארד נאפו
שון קינן – סוון
ג'ורג' מייסון - קריקט
הפקה > פיתוח וליהוק

במאי 2019 נודע כי הבמאית ג'יין קמפיון תכתוב ותביים את הסרט, בו יככבו בנדיקט קמברבאץ' ואליזבת מוס. בספטמבר 2019, נמסר כי פול דנו נכנס למשא ומתן על הצטרפות לצוות השחקנים. חודש לאחר מכן, אושר כי דנו אכן לוהק לצוות השחקנים, ושקירסטן דנסט תחליף את מוס בתפקיד. עם זאת, בנובמבר 2019, נמסר על עזיבתו של דנו בעקבות צילומי הסרט "באטמן", ועל ליהוקו של ג'סי פלמונס, שיחליף את דנו בתפקיד. בפברואר 2020, נמסר על ליהוקם של תומסין מקנזי, קודי סמית-מקפי, פרנסס קונרוי, קית' קאראדין, פיטר קרול ואדם ביץ' לצוות השחקנים של הסרט.
הפקה > צילומים

צילומי הסרט החלו בניו זילנד ב-10 בינואר 2020, באזור הדרומי של אוטגו, כולל העיר דנידין. צילומי הסרט הושבתו בעקבות התפרצות מגפת הקורונה, למרות שעל פי הדיווחים קמברבאץ', דנסט ופלמונס נותרו בניו זילנד במהלך הסגר. לאחר שניתנו אישורים לצוות ההפקה והשחקנים, צילומי הסרט התחדשו ב-22 ביוני 2020.
הפצה

הסרט עלה לאקרנים בבכורה עולמית במהלך פסטיבל הסרטים של ונציה ה-78 ב-2 בספטמבר 2021, ולאחר מכן יוקרן במהלך אירוע מיוחד שיתקיים בפסטיבל הסרטים הבינלאומי בטורונטו באותו חודש. הסרט יעלה לאקרנים אף במהלך פסטיבל הקולנוע של ניו יורק ה-59 ב-1 באוקטובר 2021. הסרט עתיד לעלות לאקרנים בבתי קולנוע נבחרים ב-17 בנובמבר 2021, לפני שיעלה לשידור ב"נטפליקס" ב-1 בדצמבר 2021.
השומר יו"ש

| --- | --- |

לוגו "השומר יו"ש"
 פעילות:  שמירה בשטחי מרעה פתוחים וסיוע לחקלאים ביהודה ושומרון.
 מדינה:  ישראל ישראל
 תקופת הפעילות:  2013–הווה (כ־12 שנים)
 hashomeryosh.org
 
השומר יו"ש הוא עמותה ישראלית העוסקת בשמירה בשטחי מרעה פתוחים וסיוע לחקלאים ביהודה ושומרון. שמו הוא בהשראת ארגון השמירה "השומר" שפעל ביישוב העברי בארץ ישראל בשנים 1909–1920.
הארגון הוקם בשנת 2013 על ידי קבוצת פעילים מתוך תפיסה שאין שמירה יעילה ללא נוכחות פעילה בשטח. מטרת הארגון היא לסייע לחקלאים ובוקרים ביהודה ושומרון להתמודד עם איומים על ביטחונם, רכושם וזכויותיהם.
פרויקטים ותוכניות

שמירת לילה
מתנדבים חמושים
חווה-ישיבה: חקלאות, חינוך ותורה
בתי ספר – גפ"ן
סדנאות וחוויות בחוות
אירוח, אירועים ולינה בחוות
שירות לאומי
סטודנטים שומרים
יישוב מאמץ חווה
ראו גם

השומר החדש
הערות שוליים

↑  פרויקט "שמירת לילה"
↑  פרויקט "מתנדבים חמושים"
↑  פרויקט "יישוב מאמץ חווה"
טארוט (סרט, 2024)

| --- | --- |
כרזת הסרט הרשמית
כרזת הסרט הרשמית
 מבוסס על:  "Horrorscope" מאת ניקולס אדמס
 בימוי:  ספנסר כהן, אנה הלברג 
 הופק בידי:  לסלי מורגנשטיין סקוט גלאסגולד אליסה קופלוביץ דוטון
 תסריט:  ספנסר כהן, אנה הלברג 
 עריכה:  טום אלקינס 
 שחקנים ראשיים:  הארייט סלייטר אדין ברדלי וולפגנג נובוגרץ הומברלי גונזלס לארסן תומפסון ג'ייקוב בטלון
 מוזיקה:  ג'וסף בישרה 
 צילום:  אלי סמולקין 
 מדינה:  ארצות הברית 
 חברת הפקה:  Screen Gems Alloy Entertainment Ground Control
 חברה מפיצה:  סרטי סוני
 הקרנת בכורה:  ישראל 2 במאי 2024 ארצות הברית 3 במאי 2024
 שפת הסרט:  אנגלית 
 סוגה:  אימה על-טבעית
 www.tarotmovie.com
 דף הסרט ב־IMDb
 
"טארוט" (באנגלית: Tarot) הוא סרט אימה על-טבעי אמריקאי שבוים ונכתב כל ידי אנה הלברג וספנסר כהן. הסרט מבוסס על הרומן "Horrorscope" משנת 1992 שנכתב על ידי ניקולס אדמס. בסרט מככבים הארייט סלייטר, אדין ברדלי, וולפגנג נובוגרץ, הומברלי גונזלס, לארסן תומפסון וג'ייקוב בטלון.
הסרט עלה לאקרנים בארצות הברית ב-3 במאי 2024, ובישראל ב-2 במאי 2024, תחת הפצת "סרטי סוני".